
PRIEDAS NR. 1 „TECHNINĖ SPECIFIKACIJA“

LEIDINIO „K. VARNELIO ŽEMĖLAPIŲ KOLEKCIJA“ SPAUSDINIMO PASLAUGOS

1. PIRKIMO OBJEKTAS

1.1. Pirkimo objektas – leidinio „K. Varnelio žemėlapių kolekcija“ spausdinimo ir gamybos paslaugos, apimančios leidinio vidaus bloko ir viršelio spaudą, priešlapių pagaminimą, įrišimą bei viršelio apdailą pagal šioje techninėje specifikacijoje nustatytus reikalavimus.
1.2. BVPŽ kodas: 79810000-5 – Spausdinimo paslaugos.
1.3. Tiražas – 300 vnt.
1.4. Spaudos būdas – ofsetinė spauda.

2. REIKALAVIMAI

2.1. Pagrindiniai leidinio techniniai parametrai
	Parametras
	Reikalavimas

	Leidinio tiražas
	300 vnt.

	Leidinio formatas
	230 × 300 mm

	Vidaus puslapių skaičius
	360 psl.

	Vidaus popierius
	„SoraMatt Cream“, 135 g/m² arba lygiavertis

	Vidaus spauda
	5+5 (penkiomis spalvomis iš abiejų pusių)

	Vidaus bloko spaudos būdas
	Ofsetinė spauda

	Įrišimas
	Ota-Binding su priešlapiais

	Viršelio popierius
	„MultiArt Silk“, 350 g/m² arba lygiavertis

	Viršelio spauda
	4+0

	Viršelio laminavimas
	Atsparus įbrėžimams matinis laminatas

	Viršelio apdaila
	UV 3D lakas (F)

	Priešlapiai
	1+1, 1 Pantone spalva

	Priešlapių popierius
	„Maestro Print Offset“, 170 g/m² arba lygiavertis

	Priešlapių apsauga
	Ofsetinis lakas, apsaugantis spaudą nuo atsimušimo ir išsitepimo


2.2. Šioje techninėje specifikacijoje nurodyti popieriaus pavadinimai pateikiami tik kaip pavyzdys. Tiekėjas gali siūlyti lygiavertį popierių, kurio savybės (gramatūra, spalva, atspalvis, baltumas, paviršiaus faktūra) yra ne prastesnės nei nurodyto popieriaus. Nurodytas Ota-Binding įrišimo būdas taip pat laikomas pateiktu su žodžiais „arba lygiavertis“ – Tiekėjas gali siūlyti lygiavertį įrišimo būdą, užtikrinantį ne prastesnį leidinio konstrukcijos tvirtumą ir atsivertimą.
2.3. Vidaus bloko spauda
2.3.1. Leidinio vidinį bloką sudaro 360 puslapių.
2.3.2. Vidaus puslapiai turi būti spausdinami:
2.3.2.1. ant „SoraMatt Cream“, 135 g/m² arba lygiaverčio popieriaus;
2.3.2.2. 5+5 – penkiomis spalvomis iš abiejų lapo pusių;
2.3.2.3. pagal Pirkėjo pateiktus spaudos failus.
2.3.3. Spaudos kokybė turi būti tinkama profesionaliam leidiniui: spauda turi būti tolygi, be matomų dryžių, dėmių, spalvų persislinkimo, nepageidaujamo dažų išsiliejimo ar kitų spaudos defektų.
2.4. Įrišimas
2.4.1. Leidinys turi būti įrištas Ota-Binding (arba lygiaverčiu, žr. 2.2 p.) būdu su priešlapiais.
2.4.2. Įrišimas turi užtikrinti tinkamą leidinio konstrukcijos tvirtumą, patogų atsivertimą ir tvarkingą puslapių išdėstymą.
2.5. Viršelis
2.5.1. Viršelis turi būti gaminamas:
2.5.1.1. iš „MultiArt Silk“, 350 g/m² arba lygiaverčio popieriaus;
2.5.1.2. spauda – 4+0;
2.5.1.3. naudojant atsparų įbrėžimams matinį laminatą;
2.5.1.4. papildomai atliekant UV 3D lakavimą (F) pagal Pirkėjo pateiktą maketą.
2.5.2. Laminatas ir UV 3D lakas turi būti tolygiai padengti, be matomų technologinių defektų, pūslelių, įtrūkimų, atsiklijavimo ar kitų apdailos trūkumų.
2.6. Priešlapiai
2.6.1. Priešlapiai turi būti gaminami iš „Maestro Print Offset“, 170 g/m² arba lygiaverčio popieriaus.
2.6.2. Priešlapių spauda:
2.6.2.1. 1+1 – spauda atliekama iš abiejų pusių;
2.6.2.2. naudojama 1 Pantone spalva.
2.6.3. Ant priešlapių turi būti naudojamas ofsetinis lakas, skirtas apsaugoti spaudą nuo atsimušimo ir išsitepimo, taip pat užtikrinti tinkamą spaudos kokybę tolimesnio leidinio gamybos proceso metu.
2.7. Maketai ir gamybai reikalingos medžiagos
2.7.1. Pirkėjas Tiekėjui pateikia spaudai paruoštus leidinio vidaus, viršelio ir priešlapių maketus.
2.7.2. Tiekėjas prieš pradėdamas gamybą turi patikrinti pateiktų failų techninį tinkamumą spaudai ir, nustatęs techninių neatitikimų, apie juos informuoti Pirkėją.
2.7.3. Visos gamybai reikalingos medžiagos ir priemonės turi būti įskaičiuotos į Tiekėjo pasiūlymo kainą.
2.8. Derinimas prieš gamybą
2.8.1. Prieš pradedant viso tiražo gamybą, Tiekėjas, Pirkėjui pareikalavus, turi sudaryti galimybę patikrinti ir suderinti gaminio spalvinį / technologinį pavyzdį arba bandomąjį egzempliorių.
2.8.2. Viso tiražo gamyba pradedama tik suderinus gamybai reikalingus parametrus su Pirkėju.
2.9. Kokybės reikalavimai
2.9.1. Pagamintas leidinys turi atitikti šioje techninėje specifikacijoje nustatytus techninius ir kokybės reikalavimus ir Pirkėjo pateiktus spaudos failus. Visi 300 vnt. leidinių turi būti pagaminti vienodos kokybės.
2.9.2. Leidiniuose neturi būti:
2.9.2.1. spaudos defektų;
2.9.2.2. spalvų persislinkimo;
2.9.2.3. netolygaus dažų padengimo;
2.9.2.4. popieriaus pažeidimų;
2.9.2.5. įrišimo defektų;
2.9.2.6. klijų likučių;
2.9.2.7. priešlapių spaudos atsimušimo ar išsitepimo;
2.9.2.8. laminato pažeidimų ar atsiklijavimo;
2.9.2.9. UV 3D lako defektų;
2.9.2.10. kitų akivaizdžių gamybos broko požymių.
2.10. Galutinis gaminys
2.10.1. Galutinis gaminys turi būti pilnai pagamintas, įrištas ir paruoštas perduoti Pirkėjui.
2.10.2. Tiekėjas atsako už tai, kad pagamintas leidinys atitiktų šioje techninėje specifikacijoje nurodytus parametrus ir Pirkėjo pateiktus patvirtintus maketus.
2.10.3. Pagaminto tiražo pristatymo vieta ir sąlygos: Tiekėjas savo sąskaita pristato leidinius adresu T. Kosciuškos g. 3, Vilnius.
2.10.4. Tiekėjas privalo leidinius pristatyti Pirkėjui ne kelių eismo piko valandomis, t. y. leidiniai turi būti atvežami nuo 9 iki 11 val. arba nuo 14 iki 15 val. Už leidinių priėmimą atsakingas Pirkėjo atstovas, priimdamas leidinius, užfiksuoja jų pristatymo laiką (pažymi Paslaugų perdavimo–priėmimo akte ar kitame leidinių priėmimą patvirtinančiame dokumente). Šis reikalavimas yra aplinkos apsaugos kriterijus, nustatytas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.4.1 papunkčiu, ir taikomas kaip Sutarties vykdymo sąlyga.

3. PASLAUGŲ TEIKIMO TERMINAI

3.1. Visos Paslaugos turi būti suteiktos iki 2026 m. gruodžio 28 d.
3.2. Jei Sutartis sudaroma vėliau nei 2026 m. gruodžio 11 d., 3.1 papunktyje nurodytas terminas pratęsiamas tiek dienų, kiek dienų vėliau nei 2026 m. gruodžio 11 d. buvo sudaryta Sutartis.
3.3. Nustatytų Paslaugų trūkumų pašalinimo terminas – 5 darbo dienos nuo Pirkėjo pranešimo apie trūkumus gavimo dienos. 

_____________________

